
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΔΟΜΗ ΔΙΑ ΒΙΟΥ ΜΑΘΗΣΗΣ
           ΣΕΜΙΝΑΡΙΟ ΕΞΕΙΔΙΚΕΥΣΗΣ / ΚΑΤΑΡΤΙΣΗΣ ΣΤΗΝ
«ΠΑΡΑΓΩΓΗ ΦΑΡΜΑΚΕΥΤΙΚΩΝ ΑΡΩΜΑΤΙΚΩΝ ΦΥΤΩΝ (ΦΑΦ) ΚΑΙ ΑΙΘΕΡΙΩΝ ΕΛΑΙΩΝ (ΑΕ)»
ΕΝΑΡΞΗ ΦΕΒΡΟΥΑΡΙΟ 2017
Το αμείωτο ενδιαφέρον για το Σεμινάριο μετά από τη διεξαγωγή ήδη Δέκα Κύκλων, η επιτυχής διεκδίκηση προγραμμάτων ΕΣΠΑ από αποφοίτους μας, πολλοί από τους οποίους έχουν ήδη ξεκινήσει επαγγελματικές δραστηριότητες με καλλιέργειες αρωματικών φυτών, δημιουργία αποστακτηρίων αιθερίων ελαίων κ.α., σε συνδυασμό με δημοσιεύματα του Αθηναϊκού τύπου για επικείμενη ενεργοποίηση του προγράμματος μεταποίησης, του Υπουργείου Αγροτικής Ανάπτυξης, για νέες επιδοτήσεις έως 50% σε δημιουργία μονάδων παραγωγής αιθερίων ελαίων, μας οδηγούν στην διοργάνωση του επόμενου Κύκλου, οι εγγραφές του οποίου έχουν ήδη αρχίσει.
Το πρόγραμμα αυτό απευθύνεται σε όσους επιθυμούν να αποκτήσουν μια σφαιρική και ολοκληρωμένη θεωρητική, αλλά κυρίως πρακτική τεχνογνωσία στον τομέα των Φαρμακευτικών Αρωματικών Φυτών (ΦΑΦ) και των Αιθερίων Ελαίων (ΑΕ) όπως: Απασχολούμενους στην Πρωτογενή Παραγωγή Αγροτικών Προϊόντων (Αγρότες – Παραγωγοί), Μεταποιητές Αγροτικών Προϊόντων, Τεχνολόγους Φυτικής Παραγωγής, Γεωπόνους, Τεχνολόγους Τροφίμων, Βιολόγους, Δασολόγους, Χημικούς, Φαρμακοποιούς, Έμπορους ΦΑΦ, Φυτωριούχους κ.ά. Σπουδαστές υπήρξαν επίσης και πτυχιούχοι τελείως άλλων διαφορετικών ειδικοτήτων όπως Πολιτικών Μηχανικών, Αρχιτεκτόνων, Τοπογράφων, Χημικών Μηχανικών, Ιατρών, Δικηγόρων, Οικονομολόγων, Μαθηματικών, Θεολόγων, Φυσικών κ.ά.
Εντυπωσιακή όμως είναι και η προσέλευση σπουδαστών από απομακρυσμένες περιοχές διαμονής στην Ελλάδα όπως Χανιά, Ρέθυμνο, Ηράκλειο, Καλαμάτα, Πύλο, Σίφνο, Μύκονο, Χίο, Λειβαδιά, Καβάλα, Κομοτηνή, Αλεξανδρούπολη κ.α.
Αυτό το Πρόγραμμα / Σεμινάριο Επιμόρφωσης – Κατάρτισης που είναι ενταγμένο στο Πλαίσιο της δια Βίου Μάθησης του ΑΠΘ είναι αυτοχρηματοδοτούμενο, είναι διάρκειας 103 ωρών (από τις οποίες περίπου οι μισές είναι πρακτική άσκηση) και 10 ECTS (Ευρωπαϊκών Μονάδων Εκπαίδευσης), έχει κόστος 700 ευρώ – που καταβάλλεται σε δύο ισόποσες δόσεις των 350  ευρώ. Στο ποσό αυτό περιλαμβάνονται και τα βιβλία αξίας περίπου 120 ευρώ που διατίθενται δωρεάν στους σπουδαστές.
Προκειμένου να δοθεί η δυνατότητα στους εργαζομένους να τα παρακολουθήσουν, τα σεμινάρια αυτά πραγματοποιούνται επί 10 εβδομάδες, κάθε Παρασκευή απόγευμα και Σάββατο πρωί. 
Για περισσότερες πληροφορίες μπορείτε να επισκεφτείτε την ιστοσελίδα www.seminariaaromatikonfiton.gr. 
Οι ενδιαφερόμενοι καλούνται να καταθέσουν την αίτησή τους ηλεκτρονικά (πληροφορίες κα Γαβριέλη Χρυσή  τηλ. 2310 997644 και 6976452714) - από την ιστοσελίδα - και τηρείται σειρά προτεραιότητας.
Η αίτηση θα πρέπει να συνοδεύεται από τα ακόλουθα δικαιολογητικά:

1. Σύντομο βιογραφικό σημείωμα στην Ελληνική γλώσσα και εφόσον υπάρχουν τα ακόλουθα: 2. Πιστοποιητικό προϋπηρεσίας, 3. Τίτλοι σπουδών, 4. Πιστοποιητικά τίτλου σπουδών ξένων γλωσσών .
